Accident rutier în Huedin, în urma unei depășiri neregulamentare. Un bărbat a ajuns la spital.
Un bărbat de 36 de ani a ajuns la spital, în urma unui accident rutier pe DN1E60, în Huedin, produs din cauza unei depășiri periculoase.
Accident rutier în Huedin. Bărbat rănit, transportat la spital/Foto: ISU Cluj
Pompierii au intervenit pentru a descarcera un bărbat rămas blocat în autoturism în urma unui accident rutier produs în localitatea Huedin.
„Acesta a fost extras în siguranță de către pompieri, fiind conștient și cooperant. La misiune au luat parte o autospecială cu modul de descarcerare și o ambulanță SMURD”, potrivit ISU Cluj.
Din primele cercetări efectuate a rezultat că, un bărbat, de 53 de ani, din comuna Săcuieu, care circula cu o autoutilitară dinspre municipiul Oradea, ar fi efectuat un viraj la stânga, intrând în coliziune cu un autoturism ce se afla în depășire neregulamentară, condus pe aceeași direcție de un bărbat, de 36 de ani, din județul Harghita.
„Bărbatul de 36 de ani a fost transportat cu ambulanța SMURD la o unitate medicală pentru investigații suplimentare.
Conducătorii auto au fost testați cu aparatul etilotest, rezultatele fiind negative”, informează IPJ Cluj.
Traficul rutier în zonă se desfășoară cu dificultate.
Citiți monitorulcj.ro și pe Google News
CITEȘTE ȘI: